







	
Դատախաղ


Խտրականության արգելք





Կազմեց Արա Ղազարյանը








Խումբ Ա (երեք մասնակից)
Դատական վարույթն ընթանում է Մարդու իրավունքների եվրոպական դատարանում: Դուք ներկայացնում եք դիմող Ա-ի շահերը և հանդիսանում եք նրա ներկայացուցիչը եվրոպական դատարանում: Դատարանի առջև Դուք վիճարկելու եք, որ խախտվել է ձեր վստահորդի՝ Մարդու իրավունքների եվրոպական կոնվենցիայի 14-րդ հոդվածով սահմանված խտրականության արգելքի իրավունքը։ 
Որպեսզի պատրաստեք ձեր փաստարկները, անհրաժեշտ է. 
1. [bookmark: _Hlk489207232]ուշադիր կարդալ գործի փաստերը։
2. Կարդացեք խտրականության արգելքի վերաբերյալ ձեռնարկը կամ դրա համապատասխան հատվածները։ Ձեռնարկը հասանելի է հետևյալ հղումով․ https://rm.coe.int/168048a700 
3. ձեր պնդումները ներկայացրեք միայն շարադրված փաստերի շրջանակներում,  
4. կարող եք կատարել ձեր սեփական հետազոտությունը և ներկայացնել դրանք ձեր պնդումներում և դա անելիս կարող եք հիմնվել և՛ ՄԻԵԿ, և՛ ազգային օրենքների, այդ թվում նաև ՀՀ Սահմանադրության, ազգային իրավական այլ ակտերի վրա։  
	
Խումբ Բ (երեք մասնակիցներ)
Դատական վարույթն ընթանում է Մարդու իրավունքների եվրոպական դատարանում, որտեղ Դուք ներկայացնում եք պատասխանողի, այսինքն՝ Հայաստանի Հանրապետության կառավարությանը: Դատարանի առջև Դուք վիճարկելու եք, որ Ա-ի խտրականության արգելքի իրավունքի խախտում տեղի չի ունեցել՝ Մարդու իրավունքների եվրոպական կոնվենցիայի կամ ՀՀ Սահմանադրության, և օրենքների ներքո, որ նրան աշխատանքից ազատելը կատարվել է օրենքով սահմանված կարգով՝ ձեռնարկության այլ աշխատողների հետ գործընկերային հարաբերությունների վատթարանալու հիմքով։  
Որպեսզի պատրաստեք ձեր փաստարկները, անհրաժեշտ է. 
1.	ուշադիր կարդալ գործի փաստերը։
3.	Կարդացեք խտրականության արգելքի վերաբերյալ ձեռնարկը կամ դրա համապատասխան հատվածները։ Ձեռնարկը հասանելի է հետևյալ հղումով․ https://rm.coe.int/168048a700 
5. ձեր պնդումները ներկայացրեք միայն շարադրված փաստերի շրջանակներում,  
6. կարող եք կատարել ձեր սեփական հետազոտությունը և ներկայացնել դրանք ձեր պնդումներում և դա անելիս կարող եք հիմնվել և՛ ՄԻԵԿ, և՛ ազգային օրենքների, այդ թվում նաև ՀՀ Սահմանադրության, ազգային իրավական ակտերի վրա 

	
Խումբ Գ (երեք մասնակիցներ)

Դուք ներկայացնում եք Մարդու իրավունքների եվրոպական դատարանի կազմը։ Դուք պետք է որոշում կայացնեք, թե արդյոք Հայաստանի Հանրապետությունը, ի դեմս ազգային դատարանի, խախտել է Մարդու իրավունքների եվրոպական կոնվենցիայի 14-րդ հոդվածը։ Այսինքն, դատական ստուգման պետք է ենթարկեք ազգային դատարան որոշումը, դրա համապատասխանությունը Կոնվենցիայի պահանջներին։ 

Դատարանը պետք է ղեկավարի դատաքննությանն ընթացքը և կառավարի դատական նիստերի դահլիճը։ Դատարանը նախ հրավիրում է դիմումատուին ներկայացնել իր պնդումները, որից հետո հրավիրում է պատասխանող ներկայացնել իր հակափաստարկները։ Յուրաքանչյուր կողմի տրվում է 20 – ական րոպե։ Դատավորները կարող են հարցեր ուղղել յուրաքանչյուր կողմի անդամներին, սակայն հարցերը առաջարկվում է հասցնել նվազագույնի, որ յուրաքանչյորր կողմ կարողանա տեղավորվել հատկացված ժամանակահատվածում։ 
Առաջին փուլի ավարտից հետո դատարանը յուրաքանչյուր կողմին կարող է տալ ևս 10-ական րոպե ռեպլիկների համար։ 
Այս երկրորդ փուլից հետո դատարանը հեռանում է խորհրդակցական սենյակ որոշում կայացնելու համար։ 

Փաստերը

2001թ.-ից Ա․-ն աշխատում էր զարդերի արտադրության ընկերությունում: 2005թ. հունվարին նա իր երեք գործընկերներին ասել է իմունային անբավարարության (ՄԻԱՎ) վիրուսով վարակված լինելու իր մտավախության մասին (այդ փաստը հետագայում հաստատվել է բշկական հետազոտության արդյունքներով), իսկ երբ գործընկերները նրան հարցրել են, թե ինչպես է դա տեղի ունեցել, նա ասել է, որ նույնասեռական և և գուցե այդ պատճառով։ Այդ խոսակցությունից կարճ ժամանակ անց նշված երեք անձինք նամակով դիմել են գործատուին, հայտնելով Ա-ի նույնասեռական լինելու և վարակված լինելու մասին և պահանջել նրան ազատել աշխատանքից: Ա-ի հիվանդության մասին լուրը սկսել է տարածվել ընկերությունում, որն ուներ 70 աշխատող: Անձնակազմը պահանջել է նրա հեռացումը: Գործատուն աշխատողների հետ խոսելու նպատակով հրավիրել է բժիշկ։ Վերջինս փորձել է նրանց հանգստացնել՝ բացատրելով և տեղյակ պահելով, որ ՄԻԱՎ-ը չի փոխանցվում սովորական միջանձնային շփումների, օրինակ, ձեռքսեղման միջոցով, այլ միայն սեռական հարաբերության միջոցով։ Այդուհանդերձ, աշխատողները շարունակել են բողոքել։ 
[bookmark: _GoBack]2005թ. փետրվարին 33 աշխատողներ նամակով դիմել են տնօրենին՝ պահանջելով հեռացնել դիմողին «իրենց առողջությունը և աշխատանքի իրավունքը պահպանելու նպատակով»: Նույն ամսին գործատուն Ա-ին ազատել է աշխատանքից՝ պատճառաբանելով, որ կորել էր Ա-ի նկատմամբ վստահությունը աշխատանքային  կոլեկտիվի կողմից և հնարավոր չէր կազմակերպությունում խաղաղ աշխատանքային հարաբերություններ պահպանել՝ հաշվի առնելով Ա-առողջական վիճակը և կենսակերպը։  
Ա-ն դատական հայց է ներկայացրել՝ պահանջելով ճանաչել իր նկատմամբ դրսևորված խտրական վերաբերմունքի փաստը և իրեն վերականգնել իր նախկին աշխատանքին: Դատարանը հրաժարվել է ճանաչել, որ Ա-ն ենթարկվել է խտրական վերաբերմունքի, և որոշել է, որ Ա-ի պայմանագրի լուծումը պայմանավորված էր բացառապես նրա առողջական վիճակով: Դատարանը գտել է, որ գործատուն սխալ է թույլ տվել, երբ աշխատանքից ազատելը հիմնավորել է «կազմակերպության հետ խաղաղ աշխատանքային հարաբերությունները պահպանելու» պատճառաբանությամբ: Դատարանը նաև գտել է, որ Ա-ի՝ աշխատանքի վերականգնման անհրաժեշտություն այլևս չկար, քանի որ նա այդ ընթացքում արդեն նոր աշխատանք էր գտել:      
Ա-ն այդ որոշումը բողոքարկել է վերադաս ատյան՝ դատարանից պահանջելով ուղղակիորեն սահմանել, որ ինքը խտրականության զոհ է դարձել, և իրեն վերականգնել իր նախկին աշխատանքին: Վերաքննիչ դատարանը ընդունել է, որ դիմողին ազատելիս գործատուն տեղի է տվել անձնակազմի աշխատակիցների ճնշմանը՝ նրանց հետ աշխատանքային հարաբերություները պահպանելու նպատակով: Վերաքնննիչ դատարանը նշել է, որ, բժիշկը արդեն բացատրել էր աշխատակիցների մտավախության գիտականորեն անհիմն լինելու մասին: Վերաքննիչ դատարանը ընդգծել է, որ այն դեպքերում, երբ աշխատողի հիվանդությունը բացասական ազդեցություն չի ունենում աշխատանքային հարաբերությունների կամ կազմակերպության բնականոն գործունեության, հիվանդությունը չի կարող աշխատանքային պայմանագրի լուծման համար օբյեկտիվ հիմք հանդիսանալ: Դատարանը նաև նշել է, որ Ա-ն աշխատանքից չի բացակայել և մոտ ապագայում հիվանդության պատճառով բացակայություններ կանխատեսելի չէին: Վերաքննիչ դատարանը նշել է, որ ապագայում Ա-ի առողջական վիճակը կազմակերպության բնականոն աշխատանքի վրա վնասակար ազդեցություն չէր կարող ունենալ: Այդուհանդերձ, դատարանը Ա-ի նկատմամբ խտրականության առկայության փաստը հաստատելու և նրան աշխատանքի վերականգնելու մասին որոշում չի կայացրել, քանի որ աշխատանքից ազատման որոշման մեջ անդրադարձ չի եղել նրա նույնասեռական լինելու փաստի վրա։  
Ա-ն իրավունքի վերաբերյալ հարցերով բողոք է ներկայացրել՝ պահանջելով իր՝ խտրական վերաբերմունքից պաշտպանված լինելու իրավունքների խախտման ճանաչում: Վճռաբեկ դատարանը բեկանել է վերաքննիչ դատարանի որոշումը և սահմանել, որ աշխատանքային պայմանագրի լուծումը անօրինական չէր, քանի որ դա  արդարացված էր գործատուի շահերով, ինչպես նաև “աշխատողների միջև ներդաշնակ համագործակցության կամ կազմակերպության բնականոն գործունեության պահպանման» նպատակով՝ ըստ Աշխատանքային օրենսգրքի: Այսպիսով, Վճռաբեկ դատարանը մերժել է Ա-ի՝ իրավունքի մասին հարցի հիմքով բողոքը, ըստ էության նոր վճիռ է կայացրել, որը մտել է ուժի մեջ ու դարձել վերջնական:

